"Setswana Puotlaleletso ya Ntlha (FAL)/P1 6 DBE/2022 SC/NSC KAROLO YA B: TSHOBOKANYO POTSO 2 Buisa temana e e latelang (TEMANA C), mme morago o kwale tshobokanyo ka go ntsha dintlha DI LE SUPA tsa mokgwa wa go tlhokomela meno. DITAELO 1. Kwala dipolelo tse di nang le dintlha di le SUPA, mme mafoko a gago a se ke a feta masomeasupa (70). 2. Dinomoro tsa dipolelo di kwalwe go simolola ka 1–7. 3. Kwala ntlha e le NNGWE mo polelong. 4. Kwala ka mafoko a gago mo go kgonegang, mme o sa fetole bokao jwa temana. 5. Kwala palogotlhe ya mafoko a o a dirisitseng kwa bokhutlong jwa tshobokanyo. TEMANA C GO TLHOKOMELA MENO A GAGO Meno a a phepa, a tlhoka gore go nne le mokgwatlwaelo o o salwang morago letsatsi lengwe le lengwe. Go botlhokwa gore o tlhape meno a gago mo mosong le maitsiboa. Manathwana a dijo a a kgomarelang mo gare ga diphatlha tsa meno a thata go ka ntshiwa ka boratšhe jwa meno. O tlhoka go dirisa letlhokwana la meno go ntsha manathwana a dijo mo gare ga meno pele o ka a tlhapa. Go botlhokwa gore o tlhape leleme la gago go go thusa go ntsha dibaketiria. Fa o fetsa go tlhapa meno ka boratšhe le sesepa sa meno, itsukule legano ka setlhatswalegano. Se, ke sephepafatsi sa maemo gonne fa o itsukula sentle ka sona, se go sireletsa kgatlhanong le dibaketiria. Mokgwa o o siameng wa go tlhokomela boratšhe ke gore o bo dirise dikgwedi di le tharo go ya go di le nne, mme morago ga foo, o reke jo bošwa. Go ja dijo tse di nang le sukiri e ntsi jaaka dimonamone le dinotsididi, go dira gore meno a bole. O tshwanetse go nwa metsi a mantsi ka a sa fetole mmala wa meno, mme a thusa go fetisa disukiri le diesiti tse di ka agelelang mo marobeng a meno. Fa o ka dirisa kgobedimetsing mo metsing a gago, e tlaa dira gore mowa wa gago o utlwale o le phepa ka dinako tsotlhe. O tshwanetse go ya go bona ngaka ya meno ka metlha gore o kgone go bona fa meno a gago a bola nako e sa le teng. [E fetoletswe go tswa go www.google.healthy teeth] PALOGOTLHE YA KAROLO YA B: 10 Kwalololo e ileditswe Phetla"